Hva+er+kunnskap?

=Hva er kunnskap?=



//"We're not good at thinking fast. We are good at feeling fast."// Clay Shirky

- Ja, hva er egentlig kunnskap og hvordan bruker vi den? Hvor mye er kunnskapen verdt i seg selv, uten å uten å sette den inn i en sammenheng? Hvordan ruster vi elevene våre når det gjelder å skape gode sammenhenger for anvendelse av kunnskapen? Bildet nedenfor er ett av min rektors favoritter når det gjelder å fokusere på akkurat det med hvordan vi bruker kunnskapen. Selv om "språket" her er matematikk, gir det meg visse assosiasjoner på det generelle plan i forhold til viktigheten av å lage gode naturlige rammer rundt det som skal læres.

I fransktimen for 8.klasse i dag stilte en elev spørsmål rundt verdien av å lære det franske alfabetet, som var dagens tema. Etter at vi hadde hatt en felles idérunde på å konkretisere ulike sammenhenger der det var nyttig å kunne det franske alfabetet, ble det stilt fra tvileren, som sluttet seg til fellesskapets behov for også å lære det franske alfabetet, i tillegg til det norske og det engelske, som han allerede kunne. I mange sammenhenger finner jeg det svært nyttig å dele inn målene for arbeidet i **kommunikative**, **lingvistiske** og **kulturelle** mål. Dette vil tydeliggjøre den dimensjonen ved språklæringa som går ut over det med å lære regler eller staving eller hva de enkelte ordene heter på fransk.

PS! Det hevdes at bildet nedenfor virkelig er et reelt skilt som var å finne ved innkjøringa til Hillsville, men den svelger jeg ikke uten videre! //Anita //